ประจำเดือนเคยขาดไปประมาณ 2 เดือน เเล้วประจำเดือนก็มาค่ะ มานานมากประมาณเกือบ 2 อาทิตย์ หลังจากนั้นประจำเดือนก็หายไปค่ะ เข้าสู่เดือนที่ 3 เหมือนประจำเดือนมาค่ะ ลักษณะเป็นสีน้ำตาลเหนียวๆคล้ายๆครีมมะขามขัดผิว เป็นมาประมาณ 3 วันเเล้วค่ะ ไม่มีประจำเดือนไหลออกมาเลย มีเเค่สีน้ำตาลๆดังกล่าวเปื้อนกางเกงใน เคยกินยาคุมกำเนิดค่ะ ช่วงที่กินยาคุมกำเนิดประจำเดือนมาปกติค่ะ เเต่พอไม่กินยาคุมกำเนิดประจำเดือนขาดไปหลายๆเดือนเลยค่ะ (น้ำหนักตัวตอนนี้ประมาณ 82-85ค่ะ น้ำหนักขึ้นๆอยู่ตลอดๆไม่ลดลงเลยค่ะ) อยากจะสอบถามถึงความผิดปกติว่าอาจจะเป็นโรคอะไรได้บ้างคะ มีผลต่อการมีบุตรในอนาคตมั้ยคะ
สวัสดีค่ะ ประจำเดือนที่มาขาดๆหายๆ ไม่ได้มาสม่ำเสมอทุกเดือน ห่างกันประมาณ 22-35 วันจากรอบก่อนนั้น จัดว่าเป็นความผิดปกติค่ะโดยสาเหตุที่ทำให้้ประจำเดือนขาดหายไปนานเกินไปเช่น ภาวะถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง น้ำหนักตัวมากหรือน้อยผิดปกติการใช้ยาคุมกำเนิด ซึ่งเหมือนเป็นการกินฮอร์โมนจากภายนอกเข้าไป อาจช่วยทำให้ประจำเดือนมาสม่ำเสมอได้ แต่ถ้าสาเหตุยังไม่ได้รับการแก้ไข เมื่อหยุดกินยา อาการก็อาจจะกลับมาเป็นอีก ส่วนจะมีผลต่อการมีบุตรหรือไม่ขึ้นกับสาเหตุค่ะ บางสาเหตุอาจจะมีเช่นภาวะถุงน้ำหลายใบในรังไข่ แต่ก็สามารถรักษาหรือแก้ไขด้วยการใช้ยากระตุ้นการตกไข่เมื่อต้องการมีบุตรได้ แนะนำปรึกษากับสูตินรีแพทย์ที่ดูแลโดยตรง ในระหว่างนี้ไม่ซื้อยาปรับฮอร์โมนใดๆมาใช้เอง และควรจดวันที่มีประจำเดือนไว้อย่างละเอียดเพื่อไปปรึกษาแพทย์อีกครั้งค่ะ